
	 REPUBLIKA HRVATSKA
	

	Visoki prekršajni sud Republike Hrvatske
	

	Zagreb
	


	                                                                                                  Broj: Ppž-1279/2026

U   I M E   R E P U B L I K E   H R V A T S K E

P  R  E  S  U  D  A

[bookmark: _Hlk195692481][bookmark: _Hlk223432657]Visoki prekršajni sud Republike Hrvatske u vijeću sastavljenom od sutkinja: Anđe Ćorluka, kao predsjednice vijeća te Mirjane Medić i Ivanke Mašić, kao članica vijeća, uz sudjelovanje sudskog savjetnika Ivice Ožbolta, kao zapisničara u prekršajnom predmetu protiv okrivljenog Gorana Ravlića i dr. zbog prekršaja iz članka 22. stavak 1.Zakona o zaštiti od nasilja u obitelji („Narodne Novine“ broj: 70/17., 126/19., 84/21., 114/22. i 36/24.) odlučujući o žalbi okrivljenog Gorana Ravlića kojeg brani Karlo Siminiati Čupić, odvjetnik iz Splita podnesenoj protiv presude Općinskog suda u Makarskoj od 28. studenoga 2025., broj: Pp-1807/2022-21, na sjednici vijeća održanoj 17. rujna 2026.,
                                                                                          
p r e s u d i o    j e

I. U povodu žalbe okrivljenog Gorana Ravlića, a po službenoj dužnosti preinačava se prvostupanjska presuda tako da se okrivljeni Goran Ravlić (osobni podaci kao u prvostupanjskoj presudi), okrivljeni Tonči Ravlić (osobni podaci kao u prvostupanjskoj presudi) i okrivljeni Mario Ravlić (osobni podaci kao u prvostupanjskoj presudi) na temelju članka 182. točke 1. Prekršajnog zakona (NN 107/07., 39/13., 157/13., 110/15., 70/17., 118/18., 114/22. i 114/26) oslobađaju optužbe: 

što su dana 25. listopada 2022. u 18,15 sati u mjestu Makarska ulica K. Ljubića ispred kućnog broja 8a Goran Ravlić i Tonči Ravlić počinili psihičko nasilje u obitelji jedan spram drugoga, što je kod istih prouzročilo povredu dostojanstva i uznemirenost, te su Goran Ravlić i Mario Ravlić narušili javni redi mir vikom i svađom, na način što je zbog ranije narušenih odnosa Goran Ravlić Ispred kuće u vidno uzrujanom stanju odmah počeo vikati spram svog strica Tonća Ravlića i svog rođaka Maria Ravlića riječima: Jebem ti mater i oca! "jebem vam mrtvu mater, degenerici, platiti ćete mi za ovo, sredit ću ja vas, čuvajte me se, jeste me čuli degenerici, satrat ću vas. Mario ti možeš naređivat svojoj ženi u kući, ali nećeš nama, žutokljunac šta je, počeo si kao tvoja mater, naletiti ćeš ti meni, jebem ti mater cotavu, degeneriče jedan!. Govno rahitično".

Drugookrivljeni Tonći Ravlić je vikao spram prvookrivljenog Gorana Ravlića riječima "Splitsko govno, šta si došao, šta hoćeš!? Nemaš ti nikakva prava ovdje, riješili smo druge, riješit ćemo i tebe!“

Trećeokrivljeni Mario Ravlić je izašao na prozor svog stana i vikao spram prvookrivljenog Gorana Ravlića riječima: „ Šta je naslilniče, pazi se najebat ćeš. Govno debelo!" Goran Ravlić za vrijeme događaja nalazio se ispred, kuće, Tonći Ravlić na krovu kuće na visini od oko 9 m, a Mario Ravlić na prozoru svog stana u obiteljskoj kući na drugom katu.

čime su počinili: 

-	Goran Ravlić prekršaj iz članka 10. stavka 1. točki 3. Zakona o zaštiti od nasilja u obitelji, kažnjiv po članku 22. stavku 1. istog Zakona i prekršaj iz članka 13. stavak 1. Zakona o prekršajima protiv javnog reda i mira
-	Tonći Ravlić prekršaj iz članka 10. stavka 1. točki 3. Zakona o zaštiti od nasilja u obitelji, kažnjiv po članku 22. stavku 1. istog Zakona
-	Mario Ravlić prekršaj iz članka 13. stavak 1. Zakona o prekršajima protiv javnog reda i mira

II. Na temelju članka 140. stavka 2. Prekršajnog zakona (NN 107/07., 39/13., 157/13., 110/15., 70/17., 118/18., 114/22. i 86/26.) troškovi prekršajnog postupka iz članka 138. stavka 2. točke 2. do 5. i toč. 7. ovog Zakona padaju na teret proračunskih sredstva prvostupanjskog suda.

Obrazloženje

1. Prvostupanjskom presudom okrivljenici su proglašeni krivima i kažnjeni: Goran Ravlić novčanom kaznom od 364,99 eura, Tonči Ravlić novčanom kaznom od 265,45 eura i Mario Ravlić novčanom kaznom od 99,54 eura zbog prekršaja iz članka 22. stavaka 1. Zakona o zaštiti od nasilja u obitelji i članka 13. Zakona o prekršajima protiv javnog reda i mira, pobliže opisanih u izreci pobijane presude, a ako u roku od određenom pobijanom presudom plate dvije trećine izrečene novčane kazne, novčana kazna smatrat će se plaćenom u cijelosti.

    Istom presudom okrivljenici su obvezani na naknadu troškova prekršajnog postupka u paušalnom iznosu od 25 eura svaki.

2. Protiv te presude okrivljeni Goran Ravlić je pravodobno podnio žalbu zbog bitnih povreda odredaba prekršajnog postupka, pogrešne primjene materijalnog prava, pogrešno i nepotpuno utvrđeno činjeničnog stanja i odluke o kazni. Žalitelj navodi da prekršaj za koji se kažnjava nema elemente bića prekršaja jer povreda dostojanstva ili uznemirenost nije utvrđena u činjeničnom opisu prekršaja, što je konstitutivni element bića djela te napominje da navedeni prostor na kojem se dogodio prekršaj iz javnog reda i mira nije javni prostor jer je nesporno utvrđeno da je treće okrivljenik izašao na prozor svog stana, da se on nalazio ispred kuće, a da je drugookrivljen bio na krovu kuće na visi od oko 9 metara 

    Žalitelj predlaže da se radi razloga navedenih u žalbi, žalba prihvati. 

3. Žalba nije osnovana.

4. Ispitujući pobijanu presudu u smislu članka 202. st. 1. Prekršajnog zakona Visoki prekršajni sud Republike Hrvatske je po službenoj dužnosti utvrdio da je u prvostupanjskom postupku počinjena povreda materijalnog prekršajnog prava iz članka 196. st. 1. toč. 1. Prekršajnog zakona, jer djela činjenično opisana u izreci pobijane presude nisu prekršaji.

    Naime, žalitelju se u izreci pobijane presude stavlja na teret da je sa Tončijem Ravlićem počinio psihičko nasilje u obitelji jedan spram dugoga što je kod istih prouzročilo povredu dostojanstva i uznemirenost što na opisan način ne predstavlja nasilje u obitelji iz članka 22. st. 1 Zakona o zaštiti od nasilja u obitelji te je sa Marijom Ravilćem narušio javni red i mir vikom, svađom na način što je ispred kuće u vidno uzrujanom stanju počeo vikati spram svog strica Tončija Ravlića i svog rođaka Maria Ravlića riječima …, što na opisani način ne predstavlja remećenje javnog reda i mira iz članka 13. Zakona o prekršajima protiv javnog reda i mira.

    U odnosu na prekršaj iz Zakona o zaštiti od nasilja u obitelji, valja navesti da je člankom 8. istog Zakona propisan krug osoba na koje se zakon odnosi, odnosno navedene su osobe koje se smatraju članovima obitelji u smislu ovog Zakona. Kako u optužnom prijedlogu ni u izreci pobijane presude nije navedeno svojstvo žalitelja i drugo i trećeokrivljenika, odnosno njihovo svađanje, djelo opisano na takav način ne predstavlja nasilje u obitelji u smislu odredbi Zakona o zaštiti od nasilja u obitelji. 

    U odnosu na prekršaj iz Zakona o prekršajima protiv javnog reda i mira činjenični opis prekršaja sadržan u izreci pobijane presude sadrži samo oznaku da je djelo počinjeno: „ u Makarskoj u ulici K. Ljubića  ispred k.br. 8A..ispred kuće“, pri čemu nije pobliže opisano je li to javno mjesto, odnosno jesu li posljedice nastupile na javnom mjestu, što je zakonsko obilježje prekršaja iz članka 13. Zakona o prekršajima protiv javnog reda i mira kojim je propisano: „ Tko se na javnom mjestu tuče, svađa, viče ili na drugi način remeti javni red i mir..“.

5. Zbog navedenog, trebalo je pazeći po službenoj dužnosti na pravilnu primjenu materijalnog prava na temelju članka 207. Prekršajnog zakona preinačiti prvostupanjsku presudu u odnosu na žalitelja i okrivljenog Tonćija Ravlića i Marija Ravlića (članak 202. svaka 6. Prekršajnog zakona) koji u ovom predmetu nisu podnijeli žalbu tako da se na temelju članka 182. st.1. toč. 1. Prekršajnog zakona oslobađaju optužbe.   

6. Na temelju članka 140. stavka 2. Prekršajnog zakona odlučeno je da troškovi prekršajnog postupka iz članka 138. st.2 točke 2.-5. i 7. ovog Zakona padaju na teret proračunskih sredstava.

    Zbog izloženih razloga odlučeno je kao u izreci.

 	                    U Zagrebu 17. rujna 2026. 


	Zapisničar:
	
	   Predsjednica vijeća:

	
	
	

	Ivica Ožbolt, v.r.

	
	   Anđa Ćorluka,v.r.






  	Rješenje se dostavlja Općinskom sudu u Makarskoj u 5 primjeraka: za spis, okrivljenika, branitelja i tužitelja.

Za točnost otpravka  - ovlašteni službenik 
Upraviteljica zajedničke  sudske pisarnice  
                         Edita Vrkljan	

